***Obrazloženje izmjena i dopuna Proračuna Općine Bibinje za 2021. godinu i projekcije za 2022. i 2023. godinu***

***Uvod***

*Na osnovi članka 39. Zakona o proračunu (“Narodne novine” broj 87/08, 136/12 i 15/15), definirano je da se Izmjene i dopune Proračuna donose po istom postupku kao i Proračun.*

*Prve izmjene i dopune su potrebne su radi korekcije prihoda od poreza, prihoda od pomoći iz inozemstva i od subjekata unutar općeg proračuna, prihoda od komunalnog doprinosa, prihoda od prodaje nefinancijske imovine te usklađivanje rashoda zbog gore navedenih korekcija te rashoda za provođenje zadanih aktivnosti.*

***Prihodi poslovanja***

*Planirani prihodi poslovanja prvim izmjenama i dopunama Proračunu za 2021. godinu iznose 23.116.348 kn što je 0,2% više u odnosu na plan 2021. Povećanje je razvidno u skupini 61 Prihodi od poreza dok je razvidno smanjenje u skupini 65 Prihodi od upravnih i administrativnih pristojbi, pristojbi po posebnim propisima i naknada.*

***Prihodi od poreza –*** *prvim izmjenama i dopunama Proračuna za 2021. godinu planirani su u iznosu 6.457.147 kuna što je 12,7% više u odnosu na plan 2021. Prihodi od poreza na dohodak prvim izmjenama i dopunama povećavaju se za 329.647 kuna i sada iznose 3.843.647 kuna . Porezi na imovinu prvim izmjenama i dopunama povećavaju se u iznosu od 400.000 kuna i sada iznose 2.500.000 kuna. Porezi na robu i usluge ovim izmjenama i dopunama se ne mijenjaju.*

***Prihodi od pomoći iz inozemstva i od subjekata unutar općeg proračuna –*** *prvim izmjenama i dopunama Proračuna za 2021. godinu planirani su u iznosu 8.641.201 kn što je 0,4% manje u odnosu na plan 2021.*

***Prihodi od imovine –*** *ovim izmjenama i dopunama se ne mijenjaju.*

***Prihodi od upravnih i administrativnih pristojbi, pristojbi po posebnim propisima i naknada –****prvim izmjenama i dopunama Proračuna za 2021. godinu planirani su u iznosu 6.733.900 što je 8,8% manje u odnosu na plan 2021. godine. Smanjenje se odnosi na prihode od komunalnog doprinosa koji su smanjeni u iznosu od 668.000 kuna i sada iznose 2.832.000 kuna.*

***Prihodi od prodaje proizvoda i robe te pruženih usluga i prihoda od donacija -*** *ovim izmjenama i dopunama se ne mijenjaju.*

***Kazne, upravne mjere i ostali prihodi -*** *ovim izmjenama i dopunama se ne mijenjaju.*

***Prihodi od prodaje nefinancijske imovine –*** *prvim izmjenama i dopunama Proračuna za 2021. godinu planirani su u iznosu 4.030.000 što je 8,9% više u odnosu na plan 2021. godine. Planirani prihodi odnose se na prihode od prodaje zemljišta u PZ Lonići.*

***Rashodi poslovanja***

*Planirani rashodi poslovanja prvim izmjenama i dopunama Proračuna za 2021. godinu iznose 16.786.287 kn što je 1,4% više u odnosu na plan 2021. Povećanje je razvidno u skupini 31 Rashodi za zaposlene i skupini 38 ostali rashodi.*

***Rashodi za zaposlene –*** *prvim izmjenama i dopunama* *Proračuna za 2021. godinu planiraju se u iznosu 2.935.202,00 kn što je 4,3% više u odnosu na plan 2021. Povećanje se odnosi na rashode za zaposlene na projektu Ispunjenije djetinjstvo.*

***Materijalni rashodi -*** *prvim izmjenama i dopunama Proračuna za 2021. godinu planiraju se u iznosu 7.475.085,00 kn što je 0,7% manje u odnosu na plan 2021. godine.*

*Smanjenje se odnosi na rashode materijal i energiju u iznosu 20.000 kuna i naknade troškova osobama izvan radnog odnosa u iznosu 40.000 kuna.*

***Financijski rashodi*** *– prvim izmjenama i dopunama Proračuna za 2021. godinu planiraju se u iznosu 77.000 kn što je 20,6% manje u odnosu na plan. Smanjenje se odnosi na kamate za primljene kredite.*

***Subvencije –*** *ovim izmjenama i dopunama se ne mijenjaju.*

***Pomoć dane u inozemstvo i unutar općeg proračuna -***  *prvim izmjenama i dopunama* *Proračuna za 2021. godinu planiraju se u iznosu 1.252.000 kn što je 2,3% manje u odnosu na plan. Smanjenje se odnosi kod sufinanciranja JVP Zadar u iznosu 80.000 kuna dok povećanje od 50.000 kuna se odnosi na financiranje dodatne nastave u OŠ Stjepana Radića Bibinje.*

***Naknade građanima i kućanstvima na temelju osiguranja i druge naknade –*** *ovim izmjenama i dopunama se ne mijenjaju.*

***Ostali rashodi -***  *prvim izmjenama i dopunama* *Proračuna za 2021. godinu planiraju se u iznosu 3.627.000 kn što je 6,1% više u odnosu na plan 2021. godine. Povećanje se odnosi na kapitalne pomoći za izgradnju kanalizacijske mreže te troškove lokalnih izbora 2021.*

***Rashodi za nabavu nefinancijske imovine***

*Planirani rashodi za nabavu nefinancijske imovine prvim izmjenama i dopunama Proračuna za 2021. godinu iznose 9.653.000 kn što je 5,4 % više u odnosu na plan 2021. Povećanje je razvidno u skupini 45 rashodi za dodatna ulaganja na nefinancijskoj imovini dok je razvidno smanjenje u skupini 42 rashodi za nabavu proizvedene dugotrajne imovine.*

***Rashodi za nabavu neproizvedene dugotrajne imovine -***  *prvim izmjenama i dopunama Proračuna za 2021. godinu planiraju se u iznosu 25.000 kn što je 66,7% manje u odnosu na plan 2021. godine. Planirano smanjenje se odnosi na licence u istraživanje i bušenje bunara za vodu.*

***Rashodi za nabavu proizvedene dugotrajne imovine –*** *prvim izmjenama i dopunama* *Proračuna za 2021. godinu planiraju se u iznosu 6.194.000 kn što je 19,8% manje u odnosu na plan 2021. godine. Smanjenje se najviše odnosi se na izgradnju reciklažnog dvorišta u iznosu 1.400.000 kn i izgradnju poljskih puteva u iznosu 50.000 kn kn.*

***Dodatna ulaganja na građevinskim objektima –*** *prvim izmjenama i dopunama* *Proračuna za 2021. godinu planiraju se u iznosu 3.434.000 kn što je 152,5% više u odnosu na plan 2021. godine. Povećanje se odnosi na iznos izgradnju komunalne infrastrukture u iznosu 274.000 kuna, rekonstrukcija sportskog objekta u iznosu 100.000 kn te ulaganje u PZ Lonići u iznosu 1.750.000 kn.*

***Primici za financijsku imovinu***

*Općina Bibinje ne planira se zadužiti u 2021. godini.*

***Izdaci za financijsku imovinu i otplate zajmova –*** *prvim izmjenama i dopunama* *Proračuna za 2021. godinu planiraju se u iznosu 444.445 kn što je 40,3% manje u donosu na plan 2021. godine. Smanjenje se odnosi na otplatu beskamatnog zajma koji će se otplatiti u 2022. godini.*

***Rezultat poslovanja***

*U prvim izmjenama i dopunama proračunu za 2021. godinu planirani je višak prihoda i primitaka nad rashodima i izdacima u iznosu 452.616 kn ako tome pridodamo manjak prihoda iz prethodne godine planirani manjak prihoda na dan 31.12.2021. iznosi 0,00 kn.*

***POSEBAN DIO PRORAČUNA***

*Poseban dio Proračuna Općine Bibinje sastoji se od jednog razdjela, devet glava i jednog proračunskog korisnika.*

|  |  |  |  |  |
| --- | --- | --- | --- | --- |
|  |  |  |  |  |
|  |  |  |  |  |
|  |  |
|  |

***Razdjel 010 Predstavnička, izvršna tijela i upravna tijela***

***Glava 010-01 Predstavnička i izvršna tijela***

*Glava Predstavnička i izvršna tijela osigurava rad predstavničkog tijela i izvršnog tijela, pokroviteljstvo političkih stranka te pripremu i organiziranje obilježavanja dana Općine Bibinje te drugih obljetnica praznika i blagdana.*

*Glava Predstavnička i izvršna tijela sastoji se od dva programa:*

***Program 1001 Predstavnička i izvršna tijela***

*A1001-01 Poslovanje predstavničko i izvršnog tijela - ovim izmjenama i dopunama se ne mijenja.*

*A1001-02 Pokroviteljstvo političkih stranaka – prvim izmjenama i dopunama* *Proračuna za 2021. godinu povećavaju se u iznosu 30.000 kn i novim planom iznosi 57.000 kuna.*

***Program 1002 Obilježavanje dana Općine i ostale obljetnice***

*A1002-01 Obilježavanje dana Općine -* *prvim izmjenama i dopunama**Proračuna za 2021. godinu smanjuje se u iznosu 10.000 kn i novim planom iznosi 50.000 kuna.*

*A1002-02 Obilježavanje ostalih obljetnica – ovim izmjenama i dopunama se ne mijenja.*

*Zakonske i druge pravne osnove*

*Zakon o lokalnoj i područnoj (regionalnoj samoupravi, Statut Općine Bibinje*

***Glava 010-01 Jedinstveni upravni odjel***

*Glava Jedinstveni upravni odjel obavlja poslove pripreme i izrade materijala za općinsko vijeće, poslove odnosa sa javnošću, komunikaciju sa građanima, praćenje izvršenja proračuna, izrada financijskih i statističkih izvještaja, vođenje poslovnih knjiga, vodi upravne i sudske postupke, obavlja poslove vezane za rad načelnika, obavlja poslove pisarnice, dodjeljuje koncesije, brine o imovini općine, gospodari prostorima i javnim površinama općine, obavlja poslove komunalnog redarstva, kandidira projekte za dobivanje sredstava iz EU fondova i državnog proračuna te nadzire projekt katastarske izmjere općine.*

*Glava Jedinstveni upravni odjel sastoji se jednog programa:*

***Program 1003 Rashodi poslovanja JUO-a***

*A 1003-01 Rashodi za zaposlene JUO-a – izmjenama i dopunama* *Proračuna za 2021. godinu smanjuje se u iznosu 58.250 kn i novim planom iznosi 1.535.425 kuna. Rashodi za zaposlene odnose se na plaće i ostale rashode za zaposlene službenika, namještenika i dužnosnika Općine Bibinje.*

*A 1003-02 Materijalni rashodi – izmjenama i dopunama* *Proračuna za 2021. godinu smanjuje se u iznosu 95.000 kn i novim planom iznose 755.000 kuna. Materijalni rashodi odnose se na sve materijalne rashode za funkcioniranje i rad JUO-a Općine Bibinje.*

*K 1003-03 Opremanje poslovnih prostorija - prvim izmjenama i dopunama* *Proračuna za 2021. godinu povećavaju se u iznosu 20.000 kn i novim planom iznose 38.000 kuna. Povećanje odnosi na nadogradnju računalnog programa.*

*A 1032-04 Financijski rashodi i izdaci - prvim izmjenama i dopunama**Proračuna za 2021. godinu smanjuju se u iznosu 320.000 kn i novim planom iznose 518.445 kuna. Smanjenje se odnosi na kamate za primljene dugoročne kredite u iznosu 20.000 kn te na otplatu beskamatnog zajama u iznosu od 300.000 kuna koji će se otplatiti u 2022. godini.*

*A 1003-05 Proračunska pričuva – ovim izmjenama i dopunama se ne mijenja.*

*Zakonske i druge pravne osnove*

*Statut Općine Bibinje, Zakon o plaćama u lokalnoj i područnoj (regionalnoj) samoupravi, Zakon o proračunu, Zakon o lokalnoj i područnoj (regionalnoj samoupravi)*

***Glava 010-03 Zaštita i spašavanje***

*Glava Zaštita i spašavanje u okviru koje se financira Javna vatrogasna postrojba Zadar, Hrvatska gorska služba spašavanja te civilna zaštita općine Bibinje. JVP-a Zadar je proračunski korisnik Grada Zadar čiji je i Općina Bibinje suosnivač u udjelu od 4,7%.*

***Program 1004 Zaštita i spašavanje***

*A 1004-01 – Sufinanciranje javne vatrogasne postrojbe Zadar – prvim izmjenama i dopunama Proračuna za 2021. godinu smanjuje se u iznosu 80.000 kn i novim plan iznosi 1.012.000 kuna. JVP Zadar sufinancira se iz pomoći izravnanja za decentralizirane funkcije u iznosi 612.000 kn te udjela na od poreza na dohodak za decentralizirane funkcije vatrogastva u iznosu 60.000 kn dok se u iznosu od 340.000 kn sufinancira izvan standardni rashodi JVP Zadar po sporazumu sklopljenim sa suosnivačima JVP Zadar.*

*A 1004-02 Sufinanciranje potreba za zaštitu i spašavanje – ovim izmjenama i dopunama se ne mijenja.*

*Zakonske i druge pravne osnove*

*Zakon o vatrogastvu, Odluka o minimalnim financijskim standardima za obavljanje djelatnosti javnih vatrogasnih postrojbi u 2019. godini, Plan zaštite od požara za Grad Zadar, Općinu Poličnik, Općinu Bibinje i Općinu Zemunik Donji, Zakon o zaštiti od požara, Smjernice i godišnji plan za organizaciju i razvoj sustava civilne zaštite na području Općine Bibinje za razdoblje od 2019. do 2021. godine.*

***Glava 010-04 Održavanje komunalne infrastrukture, ostalih objekata i zaštite okoliša***

*Glava održavanje komunalne infrastrukture, ostalih objekata i zaštite okoliša* *ima tri programa održavanje komunalne infrastrukture, održavanje ostale općinske komunalne infrastrukture i zaštite okoliša Cilj ove glave je unapređenje komunalne infrastrukture, stvaranje boljih uvjeta života i rada mještana Bibinja, osiguranje preduvjeta za gospodarski razvoj i unapređenje sustava zaštite okoliša.*

***Program 1005 Održavanje komunalne infrastrukture***

*A 1005-01 Održavanje javnih površina- ovim izmjenama i dopunama se ne mijenja.*

*A 1005-02 Održavanje zelenih površina – ovim izmjenama i dopunama se ne mijenja.*

*A1005- 03 Održavanje čistoće javnih površina – ovim izmjenama i dopunama se ne mijenja.*

*A 1005–04 Održavanje nerazvrstanih cesta – ovim izmjenama i dopunama se ne mijenja.*

*A 1005-05 Održavanje građevina i uređaja javne namjene - ovim izmjenama i dopunama se ne mijenja.*

*A 1005-06 Održavanje građevina javne odvodnje oborinskih voda - ovim izmjenama i dopunama se ne mijenja.*

*A 1005-07 Održavanje javne rasvjete - ovim izmjenama i dopunama se ne mijenja.*

***Program 1006 Održavanje ostale općinske infrastrukture***

*A 1006-01Održavanje ostale općinske infrastrukture i opreme - ovim izmjenama i dopunama se ne mijenja.*

*A 1006-02 Božićno uređenje općine - ovim izmjenama i dopunama se ne mijenja.*

***Program 1007 Zaštite okoliša***

*A 1007-01 Dezinfekcija, dezinsekcija i deratizacija – ovim izmjenama i dopunama se ne mijenja.*

*A 1007-02 Sanacija komunalnog otpada – ovim izmjenama i dopunama se ne mijenja.*

*A 1007-03 Naknada za smanjenje komunalnog otpada – ovim izmjenama i dopunama se ne mijenja.*

*K 1007-04 izgradnja reciklažnog dvorišta – prvim izmjenama i dopunama Proračuna za 2021. godinu smanjuje se u iznosu 1.400.000 kn i novi plan iznosi 1.200.000 kuna.*

*A 1007-05 Zaštite klime mora i tla - ovim izmjenama i dopunama se ne mijenja.*

*Zakone i druge pravne osnove*

*Zakon o komunalnom gospodarstvu, Zakon o vodama, Zakon o zaštiti voda, Zakon o zaštiti okoliša, Zakon o otpadu, Zakon o javnim cestama, Zakon o prostornom uređenju i gradnji, Zakon o lokalnoj i područnoj )regionalnoj samoupravi, Zakon o regionalnom razvoju, Statut Općine Bibinje*

***Glava 010-05 Izgradnja objekata i uređaja komunalne infrastrukture i prostorno planski dokumenti***

*Glava izgradnja objekata i uređaja komunalne infrastrukture i prostorno planski* *ima tri programa izgradnja objekata i uređaja komunalne infrastrukture, izgradnja ostalih objekata i opreme i prostorno planski dokumenti. Cilj ove glave je izgradnja i unapređenje komunalne infrastrukture, stvaranje boljih uvjeta života i rada mještana Bibinja, osiguranje preduvjeta za gospodarski razvoj.*

***Program 1008 Izgradnja objekata i uređaja komunalne infrastrukture***

***K 1008-01 Izgradnja nerazvrstanih cesta -*** *ovim izmjenama i dopunama se ne mijenja.*

***K 1008-02 Izgradnja javne rasvjete –*** *ovim izmjenama i dopunama se ne mijenja.*

***K 1008-03 Izgradnja javnih površina –*** *prvim izmjenama i dopunama* *Proračuna za 2021. godinu povećava se u iznosu 274.000 kn i novi plan iznosi 2.504.000 kuna, povećanje se odnosi na uređenje Trga Sri sela.*

***K 1008-04 Izgradnja groblja -*** *ovim izmjenama i dopunama se ne mijenja.*

***Program 1009 Izgradnja ostalih objekata i opreme –*** *prvim izmjenama i dopunama* *Proračuna za 2021. godinu smanjuje se u iznosu 10.000 kn i novi plan iznosi 910.000 kuna. Povećanje se odnosi na izgradnju kanalizacijske mreže u iznosu 140.000 kn dok smanjenje bilježimo na izgradnje vodovodne mreže u iznosu 100.000 kn, i uređenje zgrade općine u iznosu 50.000 kn.*

***Program 1010 Prostorno planski dokumenti***

*A 1010-01 Katastarska izmjera -* *ovim izmjenama i dopunama se ne mijenja.*

*A 1010-01 Prostorno i urbanističko planiranje -* *ovim izmjenama i dopunama se ne mijenja.*

*Zakone i druge pravne osnove*

*Zakon o komunalnom gospodarstvu, Zakon o vodama, Zakon o zaštiti voda, Zakon o javnim cestama, Zakon o prostornom uređenju i gradnji, Zakon o lokalnoj i područnoj )regionalnoj samoupravi, Zakon o regionalnom razvoju, Statut Općine Bibinje*

***Glava 010-06 Školstvo, predškolski odgoj i obrazovanje***

*Glava školstvo, predškolski odgoj i obrazovanje ima tri programa javne potrebe u predškolstvu, javne potrebe u školstvu, stipendije i školarine te jednog proračunskog korisnika DV Leptirići Programom javnih potreba u predškolstvu sufinancira se privatni vrtić, vrtić za djecu sa poteškoćama te izgradnja novog dječjeg vrtića. Programom javnih potreba u školstvu sufinanciraju se izvan školske aktivnosti OŠ Stjepana Radića Bibinje. Programom stipendije i školarine financiraju se svi redovni studenti na području općine Bibinje.*

***Program 1011 Javne potrebe u predškolstvu ­­-*** *ovim izmjenama i dopunama se ne mijenja.*

***Program 1012 Javne potrebe u školstvu -*** *prvim izmjenama i dopunama* *Proračuna za 2021. godinu povećavaju se u iznosu 20.000 kn i novi plan iznosi 435.000 kuna. Povećanje se odnosi na financiranje dodatne nastave u iznosu 50.000 kuna dok smanjenje bilježimo kod financiranja logopeda u iznosu 30.000 kuna.*

***Program 1021 Stipendije i školarine -*** *ovim izmjenama i dopunama se ne mijenja.*

***Proračunski korisnik DV Leptirići***

*A1011-01 Redovna djelatnost dječjeg vrtića Leptirići - ovim izmjenama i dopunama se ne mijenja.*

*A 1011-02 Projekt Ispunjenije djetinjstvo – prvim izmjenama i dopunama Proračuna za 2021. godinu povećava se u iznosu 159.632 kn i novi plan iznosi 956.002 kuna. Namjena ovog projekta je unapređenje usluga za djecu u sustavu ranog i predškolskog odgoja i obrazovanja. Cilj ovog projekta omogućiti smjenski rad vrtića te rad vrtića uskladiti sa obiteljskim i poslovnim obvezama. Aktivnost se odnosni na financiranje plaća zaposlenika, osiguravanje toplog obroka, usluge logopeda, organiziranje. Projekt se financira iz EU fondova u kojem je dječji vrtić Leptirići partner općini Bibinje.*

*Zakonske i druge pravne osnove*

*Statut Općine Bibinje, Zakon o predškolskom odgoju i naobrazbi, Odluka o izvršavanju Proračuna Općine Bibinje za 2020. godinu, Pravilnik o uvjetima i kriterijima stipendiranja studenata Općine Bibinje stipendije.*

***Glava 010-07 Kultura, sport i religija***

*Glava kultura, sport i religija ima tri programa javne potrebe u kulturi, javne potrebe u sportu te religiju.*

***Program 1013 Javne potrebe u kulturi***

*Programom javnih potreba u kulturi obuhvaćaju se svi oblici promicanja kulture i kulturnih djelatnosti koje doprinose razvitku i unaprjeđenju svekolikog kulturnog života na području Općine Bibinje. Javne potrebe u kulturi za koje se sredstva osiguravaju u ovom programu jesu kulturne djelatnosti i poslovi, akcije i manifestacije u kulturi od posebnog značaja za Općinu Bibinje.*

***Program javne potrebe u kulturi -*** *prvim izmjenama i dopunama* *Proračuna za 2021. godinu povećava u iznosu 150.000 kuna i novi plan iznosi 2.118.085 kuna. Povećanje se odnosi na novu aktivnost arheološka istraživanja na području plaže Lipauske.*

***Program 1014 Javne potrebe u sportu***

*Djelatnost program javnih potreba u sportu je poticanje i promicanje sporta provođenjem dijela programa tjelesne i zdravstvene kulture djece i mladeži, treninzi, organiziranje i provođenje sustava domaćih i međunarodnih natjecanja, te opća i posebna zdravstvena zaštita sportaša, sportsko-rekreacijske aktivnosti građana, kao i druge sportske aktivnosti koje su u funkciji unapređenja i čuvanja zdravlja i postizanja psihofizičke sposobnosti pučanstva, stručni rad u sportu i izobrazba što su u funkciji realizacije rečenih javnih potreba.*

***Program javne potrebe u sportu -*** *prvim izmjenama i dopunama* *Proračuna za 2021. godinu povećava se u iznosu 100.000 kn i novi plan iznosi 950.000 kuna. Povećanje se odnosi na rekonstrukciju igrališta Franka Lisice.*

***Program 1020 Religija –*** *ovim izmjenama i dopunama se ne mijenja.*

*Zakonske i druge pravne osnove*

*Statut Općine Bibinje, Zakon o financiranju javnih potreba u kulturi, Zakon o sportu,*

***Glava 010-08 Programska djelatnost socijalne skrbi***

*Glava socijalna skrb i zdravstvo ima dva program socijalna skrb i zdravstvo. U ovoj glavi osigurana su sredstva za potrebe socijalne skrbi koja će se koristiti za osiguranje i pomoć socijalno ugroženom stanovništvu Općine Bibinje, kao i sredstva za davanje pomoći udrugama građana te pomoći zdravstvenim ustanovama.*

***Program 1015 Socijalna skrb -*** *ovim izmjenama i dopunama se ne mijenja.*

***Program 1016 Zdravstvo -*** *ovim izmjenama i dopunama se ne mijenja.*

*Zakonske i druge pravne osnove*

*Zakon o socijalnoj skrbi, Statut Općine Bibinje, Odluka o dodjeli jednokratne novčane potpore za novorođenu djecu na području Općine Bibinje,*

***Glava 010-09 Gospodarstvo***

*Glava gospodarstvo ima tri programa program razvoj gospodarski djelatnosti, trgovačka društva u vlasništvu općine i poljoprivreda. Cilj ove glave doprinose razvitku i unaprjeđenju gospodarskog razvoja te poticanje za razvoj poljoprivrede na u Općine Bibinje..*

***Program 1017 Razvoj gospodarskih djelatnosti –*** *prvim izmjenama i dopunama Proračuna za 2021. godinu povećava se u iznosu 1.750.000 kn i novi plan iznosi 2.514.000 kuna. Povećanje se odnosi na ulaganje u PZ Lonići.*

***Program 1018 Trgovačka društva u vlasništvu općine Bibinje –*** *prvim izmjenama i dopunama* *Proračuna za 2021. godinu povećava se u iznosu 40.000 i novi plan iznosi 1.260.000 kuna. Povećanje se odnosi na kapitalne pomoći trgovačkom društvu Odvodnja Bibinje Sukošan.*

***Program 1019 Poljoprivreda –*** *prvim izmjenama i dopunama* *Proračuna za 2021. godinu smanjuje se u iznosu 150.000 kn i novim planom iznosi 420.000 kuna.*

*Zakonske i druge pravne osnove*

*Statut Općine Bibinje*